पाएं अपने शहर की ताज़ा ख़बरें और फ्री ई-पेपरडाउनलोड करें
बीते 24 घंटे में 68 मरीजों ने कोरोना को मात दी है। जबकि बुधवार रात 149 नए कोरोना संक्रमित मिले।कोरोना से तीन और लोगों की जान गई। चिरिया की 33 वर्षीय युवती व 70 वर्षीय बुजुर्ग के अलावा खरगोन ब्रजविहार कॉलोनी के 79 वर्षीय बुजुर्ग की मृत्यु की पुष्टि की गई। अब जिले में कोरोना से संक्रमित कुल 11788 मरीज है। इनमें 10534 मरीज स्वस्थ्य होकर डिस्चार्ज हो चुके हैं। वहीं अब तक 174 लोगों की मृत्यु हो चुकी है एवं 931 मरीज स्थिर है।
इधर, 16 अप्रैल बड़वाह के अहिल्यापुरी के 45 वर्षीय राजेंद्र मालाकार के 60% फेफड़े में संक्रमण था। उन्हें 4 दिन से बुखार, खांसी व कमजोरी थी। वे पत्नी के साथ जिला अस्पताल पहुंचे। स्वस्थ होकर लौटे। वहीं 52 वर्षीय मजदूर जगदीश चौहान 30% संक्रमण व 75% ऑक्सीजन सेच्युरेशन पर भर्ती हुए। उन्होंने हौसला काम रखा। बेहतर इलाज के बाद घर लौटे।
जिला प्रशासन का दावा है मंगलवार-बुधवार जिले को 219 भरे ऑक्सीजन सिलेंडर मिले। इनमें 173 सिलेंडर जिला चिकित्सालय के लिए, 25 सिविल अस्पताल बड़वाह व 25 सिलेंडर सामुदायिक स्वास्थ्य केंद्र महेश्वर को दिए गए। वहीं प्राप्त 224 रेमडेसिविर इंजेक्शन में से 84 जिला चिकित्सालय में लगाए गए तथा 20 सामुदायिक स्वास्थ्य केंद्र कसरावद भेजे गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn